Predkladacia správa

	Návrh sa predkladá na základe bodu C.2 uznesenia vlády č.222 z 30. marca 2005 k správe o nábehu fiškálnej decentralizácie a návrhu na rozdelenie prostriedkov z rozpočtovej rezervy na fiškálnu decentralizáciu v štátnom rozpočte na rok 2005 z iniciatívy Ministerstva financií Slovenskej republiky.

Jeho cieľom je umožniť objektívnejšie prerozdelenie dane z motorových vozidiel medzi jednotlivé vyššie územné celky. 

	V súlade s uvedeným cieľom sa navrhuje zmena v zákone o premávke na pozemných komunikáciách v tom smere, aby vozidlá používané organizačnou zložkou, ktorá sa zapisuje do obchodného registra, boli evidovaná na okresnom dopravnom inšpektoráte podľa miesta umiestnenia tejto organizačnej zložky. 

	Návrh zákona nebude mať dopad na štátny rozpočet, umožní však objektívnejšie rozdelenie dane z motorových vozidiel medzi vyššie územné celky.

	Návrh zákona bol predmetom medzirezortného pripomienkového konania, ktorého vyhodnotenie je uvedené v osobitnej časti.